**PROTOKOLL IL VARDEN MERÅKER**

**Referat fra styremøte i hovedlaget IL Varden Meråker på Meråker videregående skole onsdag 08.06.17 kl. 19.00.**

Tilstede: Øyvind Slungård, Anne Karin Langsåvold, Heidi Cicilie Hasselvold,

Geir Florholmen, Trine Berg Hanssen, Jan Arve Almåsbakk, Unni Iversen, Runa Pedersen og Ingunn T. Skallan.

Meldt forfall: Ann Toril Røe.

**Sak 18/17 Referatsaker**

* Vi har fått tildelt 45 000 kroner i kulturmidler.
* Anne Karin informerte fra møte i Idrettsrådet 31.05.17.
	+ IL Varden Meråker fremmer en sak til neste Idrettsrådsmøte: Redusert halleie.
* Ingunn informerte om medlemskontingenten. Det har kommet mange innbetalinger, og all honnør til trenere og lagledere som gjør en stor innsats for å få inn medlemmer. Det er en utfordring å få kontingent og treningsavgift fra folk med lav betalingsevne. For å kunne dekke dette skal hun søke Extrastiftelsen om penger. Søknadsfrist er 15.08.17.

**Sak 19/17 Møte vedrørende bredbåndsdekning til Grova.**

Knut Gunnar Brandzæg fra NTE har sammen med Øyvind Slungård, Torbjørn Berg Strømstad, Arnold Farstad og Oddbjørn Kaasa hatt en befaring i Grova Skisenter. Et av forslagene var at fiber legges fra Jamtåsen, via Danielsen og til Grova, men dette er et dyrt alternativ. Det er betydelig rimeligere å få tak i en større skjerm i Fagerlia slik at det gir dekning i Grova. På grunn av kostnaden skal vi søke fylket og kommunen om midler til dette. Vi tar opp igjen denne saken på neste styremøte da det ikke foreligger noen avklaring på dette enda.

**Sak 20/17 Møte med Norges Skiforbund i Grova.**

Det ble avholdt et møte 23.05.17 med Knut Øystein Lunde. De andre som stilte var Unni Iversen, Frode Sonflå, Stig Rune Sonflå, Mary Ann Myhre, Arild Sonflå og Øyvind Slungård. Det ble en gjennomgang av infrastrukturen på stadion, løypenettet samt bygningsmassen. Det meste er greit, men det må noen små justeringer som må gjøres. Det er bl.a. ikke påbudt, men det hadde vært greit og fått opp et godt ventilasjonsanlegg. I tillegg bør parkeringsplassen utvides. Avtalen ble også gjennomgått og den vil bli underskrevet i løpet av sommeren. Det ble avtalt en ny befaring med NRK og NSF og IL Varden Meråker i begynnelsen av høsten.

**Sak 21/17 Kulturplan**

Meråker Kommune og Meråker Idrettsråd skal rullere kulturplanen for Meråker. Vi mener det er viktig at vi får med i planen vedlikehold av anlegg og turstier i Meråker. Likeså er det bør vi få med løypekjøring på vinterstid og at det må jobbes mot å få redusert halleie for alle lag og foreninger i Meråker. Trine og Anne Karin lager et innspill til kulturplanen fra idrettslaget. Det kom også forslag om at Frode Aune burde blitt invitert med på et styremøte hos oss.

**Sak 22/17 Årsmøte IL Varden ski**

Årsmøtet for IL Varden Ski ble referert fra Unni og godkjent av styret.

**Sak 23/17 Ekstraordinært årsmøte IL Varden håndball**

Runa informerte om valgene som er gjort i håndballgruppa på det ekstraordinære årsmøtet. Godkjent av styret.

Leder: Ann-Torill Røe

Nestleder: Runa Pedersen

Finansleder: Sissel Holm

Kasserer: Nina Løvli Kristensen

Sportsligleder: Iselin Kolden

Sekretær: Linda Ervik

Materialforvalter: Ann-Torill Røe

Styremedlem: Eirik Mjøen

Varamedlem: Ingrid Pedersen

**Sak 24/17 Utbygging ny garasje på Vardetun**

Jan Arve ville ha avklart om byggeplanene kan endres etter byggesøknaden er innsendt og godkjent, og det ble bekreftet at er i orden. Det har kommet mange innspill på hvordan det skulle blitt på Vardetun, så Jan Arve innkaller til et møte snarest. MVS har en tømmerhytte på 40m2 som vi kan kjøpe. Dette de også ta standpunkt til om vi skal ha.

Det ble etterlyst mer dugnadsarbeid på Vardetun. Det er mye som må gjøres, bl.a. en del malerjobb og likeså utskifting av noen vinduer.

**Sak 25/17 Tildeling av NM terreng ultra 2018**

Det har vært avholdt et møte mellom Hilde Jønsson, Torbjørn Berg Strømstad og Hallgeir Martin Lundemo. Vi har satt visse krav til arrangementet om vi skal stå som hovedansvarlig arrangør.

* Løpet bør ikke starte fra Guddingsvika da det er meget vanskelig å måtte basere seg på båttransport.
* Det må være en egen ansvarlig for toppene, sekretariatet, matstasjonene, samband, sanitet og seremoni.
* Det må inngås en skriftlig avtale med Teveldal Turistgård.

Vår representant for IL Varden Meråker er Torbjørn Berg Strømstad.

**Sak 26/17 Hvordan organisere ungdomsarbeidet i klubben.**

Vi må finne en løsning for å samordne treningstidene. Vi bør starte med dette internt i laget før vi tar å fortsetter dialogen med Meråker Kulturskole, Meråker Skiskytterklubb, Stordalen Skytterlag og Meråker Alpintsenter. Trine tar initiativet til å innkalle fotball-, håndball- og skiavdelingen samt allidretten og turngruppa. Vi bør ha en god løsning på dette før høsten.

**Sak 27/17 Feren reinbeitedistrikt.**

Øyvind har hatt kontakt med Feren Reinbeitedistrikt angående inngjerding i Grova. Forslag til tilsvar legges frem på neste styremøte.

**Sak 28/17 Eventuelt**

* Konto «Kunstgressbane» på ca. kr. 125 000,- står fortsatt urørt. Det har blitt vedtatt at denne skal gå tilbake til fotballavdelingen når prosjektet med kunstgressbanen er ferdigstilt. Heidi overfører kontoen i sin helhet over til kontoen til fotballavdelingen.
* Lenke til hvordan man skal søke politiattest legges på hjemmesiden.
* Neste styremøte blir tirsdag 27.06.17 kl. 19:00.

Meråker 09.06.17.

Ingunn Tronsmo Skallan

Sekretær/referent